cyanic-selkie/wikianc huggingface dataset:
Tommy Docherty
Litteratur
Headline Book Publishing (2006), ISBN 978-0-7553-1554-3. Britespot Publishing Ltd (2002), ISBN 978-1-904103-05-9. Sidgwick & Jackson Ltd (1991), ISBN 978-0-283-06105-9. Mediaword (1988), ISBN 978-0-9514056-0-4. Sidgwick & Jackson Ltd (1993), ISBN 978-0-283-06200-1. Macmillan (1973), ISBN 978-0-330-23438-2. Hamlyn (1981), ISBN 978-0-600-34672-2. Batsford (1978), ISBN 978-0-7134-0539-2.
Jan Johnson
Jan Johnson (født 11. november 1950) er en amerikansk friidrettsutøver.
Han representerte USA under Sommer-OL 1972, hvor han tok bronse i stavsprang.
Magnus Moriarty
Magnus Gommerud Nielsen, med artistnavnet Magnus Moriarty, (født 1981) er en norsk sanger, multiinstrumentalist og låtskriver.
Magnus Moriarty har også deltatt i en rekke andre band, blant annet Now We've Got Members, og han har medvirket på album med band som The Samuel Jackson Five, Lukestar og Thulsa Doom.
Skittenfjorden
Skittenfjorden er en fjord i Gamvik kommune i Finnmark. Fjorden har innløp mellom Kamøynæringen i vest og Bispen i øst og strekker seg fire kilometer sørvestover til Austerbotnen. Vest for Kamøynæringen ligger Mehamnfjorden og øst for Bispen ligger Sandfjorden. Innerst i fjorden ligger to våger, Vesterbotnen og Austerbotnen.
Mary Dixon Kies
Mary Dixon Kies (født 21. mars 1752, død i 1837) var en amerikansk oppfinner som den 5. mai 1809 var den første mottakeren av et patent innvilget til en kvinne av United States Patent and Trademark Office. Patentet angikk en teknikk der man vever halm med silke og tråd.
Biografi
Hennes far, John Dixon, ble født 1679 i Ulster i Irland. Hennes mor var Janet Kennedy, farens tredje ektefelle. De giftet seg i Voluntown i Connecticut den 7. august 1741. John Dixon var en bonde. Mary Dixon ble født i Killingly i Connecticut den 21. mars 1752. Hun giftet seg med Isaac Pike, og fikk en sønn, Isak Pike II. Etter hans død giftet hun seg med John Kies, men som døde den 18. august 1813 i en alder av 63 år. Hun dro deretter for å bo hos sin sønn, Daniel Kies, i Brooklyn inntil hun i 1837 døde i en alder av 85 år.
Oppfinnelsen
Strå-veving var en økonomisk viktig næring i Nord-Amerika på 1800-tallet. Kvinner hadde stråhatter for arbeid på markene. I 1790 åpnet dørene for alle, menn eller kvinner, til å beskytte sin oppfinnelse med et patent. Ettersom kvinner i mange amerikanske delstater kunne ikke lovlig eie en egen eiendom uavhengig av sine ektemenn, hadde mange kvinnelige oppfinnere ikke brydd seg om å patentere sine oppfinnelser. Mary Kies brøt dette mønsteret i 1809.
Mary Kies var ikke den første amerikanske kvinnen til å forbedre produksjonen av hatter. I 1798 oppfant Betsy Metcalf en metode for pyntebånd med halm. Hennes metode ble svært populær, og hun ansatte mange kvinner til å produsere disse hatter, men hun hadde ikke patentert prosessen. På spørsmål om hvorfor svarte Metcalf hun ikke ønsker at hennes navnet skulle bli sendt til Kongressen. Kies hadde et annet perspektiv, og hun kunne ikke ha valgt et bedre tidspunkt for å sikre sitt nye produkt, da den amerikanske regjeringen hadde stoppet import av europeiske varer. Napoléon Bonaparte var i krig med flere nasjoner i Europa på den tiden, og en måte han forsøkte å vinne krigen på var ved å blokkere handelen og skade fienden økonomisk. USA ønsket ikke å bli trukket inn i denne konflikten. President James Madison var på utkikk etter amerikanske næringer som kunne erstatte de tapte europeiske varer.
Kies teknikk viste seg å være verdifull ved å lage kostnadseffektive arbeidshatter for kvinner. Dermed styrket hun New Englands hatte-økonomi, som hadde blitt vaklende grunn til det europeiske embargo. Damehatter av strå ble produsert i Massachusetts alene, og i 1810 hadde man anslått at verdien lå på mer enn $ 500,000, eller over $ 4,7 millioner i dagens penger. Førstedame Dolley Madison, gift med president James Madison, hedret henne for dette arbeidet.
Kies klarte uansett ikke å dra fordel av sin oppfinnelse, og hun døde pengelens i Brooklyn i 1837. Hennes opprinnelige patentfil gikk tapt i en brann ved United States Patent Office i 1836.
Everything I Love (Laila Dalseth-album)
Everything I Love er et musikkalbum med Laila Dalseth, utgitt i 2003.
A-League 2018/19
A-League 2018/19 var den 14. sesongen av A-League. vant grunnspillet og vant Grand Final.
Robina Muqimyar
Robina Muqimyar (født 3. juli 1986) er en afghansk friidrettsutøver, som konkurrerer i sprintløp.
Hun representerte Afghanistan under Sommer-OL 2004, der hun løp 100 meter. I innledningsheatet satte hun ny afghansk rekord, med tiden 14,14, men endte på 7.-plass i sitt heat, og gikk ikke videre i konkurransen.
Hun representerte igjen Afghanistan under Sommer-OL 2008, der hun ble utslått i de innledende rundene, med tiden 14,80.
Ni Wenjun
Ni Wenjun (kinesisk: 倪文俊; født i Xiantao i provinsen Hubei i Kina, drept i 1357) var general under De røde turbaners opprør under general Xu Shouhui. En av Nis berømte underordnede var Chen Youliang, som senere grunnla sitt eget keiserdømme.
Ni Wenjun ble fanget og drept av Chen Youliang, som ville hindre Nis planlagte kupp mot sin kommandør Xu Shouhui.
Jordanka Donkova
Jordanka Ljubtsjova Donkova (bulgarsk: Йорданка Любчова Донкова, født 28. september 1961) er en tidligere bulgarsk friidrettsutøver. Donkova var aktiv på slutten av 1980-tallet og begynnelsen av 1990-tallet. Hennes fremste prestasjon kom i 1988, da hun tok gull på 100 m hekk i OL i Seoul og satte ny verdensrekord på 12,21. Denne verdensrekorden stod til 2016, da Kendra Harrison løp på 12,20 sekunder.
Karin Hellandsjø
Karin Inger Hellandsjø (født 30. juli 1944) er kunsthistoriker, forsker og tidligere museumsleder. Fra 1971 til 1988 var hun tilknyttet Henie Onstad Kunstsenter r som konservator og førstekonservator, og hadde en viktig rolle i oppbyggingen av kunstsenteret. Fra 1988 til 2003 var hun sjefkonservator og nestleder ved Museet for samtidskunst i Oslo, og bidrog avgjørende i oppbyggingen av denne institusjonen. Fra 2005 og fram til hun gikk av med pensjon høsten 2011 var Hellandsjø direktør ved Henie Onstad Kunstsenter.
Hellandsjø fullførte Statens Bibliotekhøgskole i 1968 og tok i 1977 magistergraden i kunsthistorie ved Universitetet i Oslo med en avhandling om maleren Jakob Weidemann. Året etter ble avhandlingen, i noe bearbeidet form, publisert som boken «Jakob Weidemann og det abstrakte maleris gjennombrudd i Norge». Hun har også utgitt en biografi om kunstneren, «Storfuglen i norsk kunst».
Hellandsjø har initiert og kuratert utstillinger som spenner fra modernismen til samtiden. Hennes aktivitet som forsker har resultert i en rekke bøker, kataloger og større utstillinger om blant annet Jakob Weidemann, Bjarne Ness, Anna-Eva Bergman, Dario Villalba, Jan Groth, Per Barclay, Claude Monet, Ilya Kabakov og Kurt Schwitters. Siden 2009 har Hellandsjø ledet det store forskningsprosjekt «Kurt Schwitters og Norge» som har resultert i flere utstillinger og bokutgivelser.
Hellandsjø har hatt tillitsverv i en rekke nasjonale og internasjonale museumsorganisasjoner og har hatt hatt mange styreverv i norsk kulturliv, blant annet leder av Norsk Icom (International Council of Museums), leder av Norsk Kulturråds innkjøpskomite for kunst og kunsthåndverk, styreleder i Kunst på Arbeidsplassen, styremedlem i Statens Museumsråd, i Den norske nasjonalkommisjonen for Unesco, i Norges Museumsforbund og i NAVFs styringsgruppe for humanistisk informasjonsteknologi. Hun var i flere år juryleder i RCCL Arts Grant og styremedlem i Fondation Hartung-Bergman i Frankrike. Hun var også aktiv i etableringen av Queen Sonja Print Award. Hun er kunstfaglig rådgiver for Fondet for dansk-norsk samarbeid, og sitter i styret i Terje Bergstad-stiftelsen, Holocaustsenterets kunstutvalg, Glasslåves Kunstnersenter og Stiftelsen Ringsveen.
Zika-skogen
Zika-skogen er en tropisk skog ved Entebbe i Uganda. Zika (også Ziika) betyr overgrodd på språket luganda. Skogen eies av Uganda Virus Research Institute (UVRI) i Entebbe, er vernet og reservert for vitenskapelig forskning. Skogen dekker et areal på rundt 25 ha ved sumpene rundt Waiya Bay, en del av Victoriasjøen.
Gråten
Gråten er et tettbygd strøk som hører til Gimsøy lokalutvalgsområde i Skien kommune. Gråten ligger sør for sentrum, på vestsida av Skienselva. Her har det vært havn siden vikingtida, med utskiping av Eidsborgbryner og andre varer. Elveløpet forbi Gråten har fra gammelt av vært vanskelig å forsere for større skuter, slik at tilgjengeligheten til havna i Skien sentrum var begrenset. Navnet Gråten kommer antakelig fra det norrøne «grjot», som betyr stein.
Gråtenmoen var det en militær ekserserplass på Gråten fra tidlig på 1700-tallet. Plassen har blant annet blitt brukt av «Telemarkens Bataljon» på 1800-tallet. Området var for lite til et regiment, og det ble derfor nedlagt på begynnelsen av 1900-tallet. En del av bygningene ble revet, mens andre ble flyttet til Heistadmoen i 1910.
Zika-skogen
Myggstudier
Forskningen der er særlig knyttet til mygg, som det er 40 arter av her. Denne forskningen tok til i 1946 som ledd av utforsmningen av menneskelig gulfeber. Ansvarlig for forskningen var Yellow Fever Research Institute (som i 1950 fikk navnet East African Virus Research Institute, og fra 1977 har hett Uganda Virus Research Institute). Dette instituttet ble opprettet i Entebbe i 1937 av Rockefeller Foundation. I 1947 ble zika-virus isolert her. I 1964 ble det beskrevet her av Haddow et al.
Lavskattland
Lavskattland er for norske skatteformål et land hvor den alminnelige inntektsskatt på et selskaps samlede overskudd er mindre enn to tredjedeler av den skatten selskapet ville ha blitt ilignet dersom det hadde vært hjemmehørende i Norge. Definisjonen har betydning for en rekke regelsett i den norske skatteretten, blant annet for NOKUS-skatteregimet.
Usjas
Usjas (, úṣas-, 'morgengry') er en hovedgudinne innen vedisk gudetro, og har tallrike lovprisinger tilegnet seg i Rigvedaen. Hun er gudinnen for morgenen og soloppgangen, og er forbundet med rikdom og lykke. Usjas blir fremstilt som en vakker ung kvinne, men har også forbindelse med alderdom og det forgjengelige.
Usjas er datter av Dyaus, søster til nattgudinnen Nirrti, og gift med solguden Surya. I hymnene hennes setter man henne også i forbindelse med andre solguder som Varuna, Indra, Agni og asjvinene.
Man kan finne tilsvarende guddommer med lignende navn i andre indoeuropeiske mytologier, som greske Eos, romerske Aurora og litauiske Auszrà.
Papantla
Papantla er en by og en kommune nord i den meksikanske delstaten Veracruz. Selve byen hadde 53 546 innbyggere i 2010, mens hele kommunen hadde 158 599 innbyggere.
Byen ble grunnlagt på 1200-tallet av totonakerne og har siden vært dominerende i Totonacapan-regionen. Totonakerne bevarer fremdeler kulturen og språket sitt. I kommunen ligger det arkeologiske stedet El Tajín, som står oppført på UNESCOs verdensarvliste. Den kjente Danza de los Voladores kommer også fra Papantla.
Vanilje kommer opprinnelig fra Papantla.
Nesar Ahmad Bahave
Nesar Ahmad Bahave (persisk: نثاراحمد بهاوي; født 28. mars 1985 i Kapisa) er en afghansk taekwondoutøver. Han vant sølvmedalje i lettvekt-divisjonen (-72 kg) under Verdensmesterskapet i taekwondo 2007 i Beijing, ved å slå ut den olympiske vinneren fra 2004, Hadi Saei i semifinalene. Det var den andre internasjonale medaljen for Afghanistan i noen gren, noensinne. Badamgul Multazim, en taekwondoutøver i tungvekts-divisjonen, vant den første internasjonale medaljen for Afghanistan noensinne.
Nesar vant bronsemedaljen i lettvekt under Asialekene 2006 i Doha, og konkurrerte under Sommer-OL 2008 i -68kg-divisjonen. Den 8. august 2008 var han flaggbærer for Afghanistan under åpningsseremonien for OL i Beijing. Nesar vant en gullmedalje i de asiatiske Kampsportlekene i klassen for 72kg.
Han vant sølvmedalje under Asialekene 2010 i gruppen for menn under 80kg.
Numedalsvassdraget
Numedalsvassdraget er et vassdrag som består av Numedalslågen med tilløp, der viktigste tilløp er Uvdalselva som renner inn i Numedalslågen ved Rødberg. småvann og innsjøer. Vassdraget starter ved innsjøen Nordmannslågen (1244 moh.) på Hardangervidda i Vestland og renner via Numedal i Viken til utløpet i Skagerrak ved Larvik i Vestfold og Telemark. Vassdraget har et nedbørfelt på 5 554 km².
Gullsmed
En gullsmed er en smed som spesialiserer seg i arbeid med edelmetaller, vanligvis for å lage og reparere smykker. Yrket består vanligvis av tre hoveddeler, filing, lodding og pussing av metallet. Støping ble senere introdusert som et middel for masseproduksjon.
Utdanning
Det er tre skoler i Norge som tilbyr utdanning til gullsmed:
Eksterne lenker
Orfebrería Злотніцтва Златарство Orfebreria Orfebrería Orfèvrerie Ourivaría Oreficeria Złotnictwo Ourivesaria
Vilde Tuv
Hun er kjent som et «enkvinnesorkester» som spiller gitar og trommer samtidig, samt for sine særegne tekster og melodier.
Hun fikk NOPA-stipendet i 2014 for «Mine Armer». Debutalbumet hennes D' meg (2016) ble nominert til Spellemannprisen 2016 i klassen indie. Etter utgivelsen av D' meg flyttet Tuv til København, der hun virket som DJ. Etter tre år i København flyttet hun i 2018 tilbake til Bergen, hvor hun fullførte albumet Melting Songs, utgitt i 2021 på hennes egen label Poesy. Albumets kombinasjon av blokkfløyte og trance møtte gode kritikker. For albumet vant hun Spellemannprisen 2021 i klassen elektronika  og ble i tillegg nominert til Edvard-prisen 2022 i klassen utfordrer.
Nord-Trøndelag Idrettskrets
Nord-Trøndelag Idrettskrets (stiftet 25. mars 1979) er et tidligere organisasjonsledd i Norges idrettsforbund og olympiske og paralympiske komité, og er et fellesorgan for all idrett i Nord-Trøndelag.
Nord-Trøndelag Distriktslag for Idrett ble dannet sammen med 20 andre distriktslag i 1919. I 1945 ble distriktslaget slått sammen med Nord-Trøndelag Arbeideridrettskrets, og man dannet de nye idrettskretsene Inntrøndelag Idrettskrets og Namdal Idrettskrets.
Pyroksen
Pyroksen er en mafisk og kjemisk uensartet gruppe av mineraler. Blant de vanligste pyroksenene hører augitt, diopsid og enstatitt. Pyroksen kan skilles fra lignende mineraler med den særegne måten det spaltes på. Mineralet har kjemisk svakere bindinger i to retninger, og vil derfor alltid ha spalteplan som står om lag 90 grader (vinkelrett) på hverandre.
Pyroksen har ikke vært brukt særlig til noen praktiske formål, men kan være en mulig slaggdanner i jernindustrien på grunn av evnen til å takle høye temperaturer. Olivin og dolomitt blir vanligvis brukt til dette formålet.
Kampene i Lunner, Oppland
Kampene i Lunner var en serie med oppholdende kamper fra Stryken og Harestua til Grua langs nåværende fylkesvei 2300. De varte fra 14. til 17. april 1940, og sto mellom Roagruppen, dvs. KP 7 og 12 av IR 6, Landverneskadronen av DR 2, skoleeskadronen og Speidervingen av Flyvåpnet, og de tyske bataljonene I/IR 324 og III/IR 349.
Trefningen ved Stryken
Den norske feltvakten lå ved Stryken med de to infanterikompaniene og en mitraljøsetropp. Jernbanebrua var sprengt, og restene av den sperret også veien. Det var lagt forhugninger på veien, og den var også underminert. 14. april kom I/IR 324 med bil fra Oslo til Stryken. Spissen kom kl. 20.00 i en lastebil som bråstoppet foran forhugningen, tyskerne hoppet av og forsvant. Det gikk en time, og imens hadde tyskerne klart å snike seg nesten helt inn på de norske linjene. Det utviklet seg en kraftig ildkamp i mørket. Ved midnatt satte tyskerne inn en kraftig konsentrasjon av bombekasterild, og stadig flere automatvåpen skjøt mot den norske stillingen.
Klokken 02.00 var det tydelig at stillingen ikke kunne holde mot en så kraftig fiende. Den norske styrken fikk frigjort seg, og gikk tilbake til Harestua.
Kampen ved Harestua
Ved Harestua kom neste dag 2. bataljon av IR 4 under major Sverre Hermansen. Han overtok nå kommandoen over Roagruppen. Gruppen gikk i stilling ved nordenden av Harestuvannet. Det var dragonene som skulle dekke veien. Flysoldatene fra Speidervingen lå på vestsiden av vannet med mitraljøser for å skyte fienden i flanken. Det var også stablet opp en svær tømmervelte med sprengladning under som skulle brukes som veisperring.
Kampen ved Bjørgeseter
Bjørgeseter ligger to kilometer nord for Harestua. De norske styrkene hadde tatt stilling ved veien og i begge dalsidene. Kl. 07.30 16. april rykket de første tyskerne fram langs riksveien. De norske på høyre flanke åpnet ild og tyskerne stoppet opp. Et kompani forsøkte å gå fram og klarte å klore seg fast i siden på Geithø, som lå rett sør for de norske stillingene. Tyskerne slet mye i innledningen av kampene. Særlig var det tydelig at den dype snøen gjorde det vanskelig for dem å gruppere seg, de hadde nemlig ikke ski. Derfor gjorde de høyt plasserte norske mitraljøsene dype innhogg i rekkene.
Omtrent kl. 12.00 forberedte de norske styrkene seg på en flankemanøver. Tre tropper ble sendt sørover på åsen øst for stillingene. Kaptein Philip Hansteen kom med sin tropp helt ned til Bjørgeseter stasjon der han kom i skuddveksling med tyskerne der. Det norske flankestøtet tok noe av intensiteten fra det tyske trykket på fronten. Så fikk major Jahren fram en bilbåren 75 mm kanon som fikk gitt to skudd mot de tyske linjene. Da dalte den tyske aktiviteten betraktelig, og kampene døde bort omtrent kl. 21.00.
Neste dag forløp stort sett rolig. Tyskerne begynte å bli nervøse, og den tyske obersten vurderte å trekke seg tilbake. Men kl. 17.00 kom det beskjed fra regimentsjefen. De norske troppene måtte trekkes tilbake.
Gangchen Tulku Rinpoche
Lobsang Thubten Trinley Yarphel (tibetansk: གངས་ཅན་བློ་བཟང་ཐུབ་བསྟན་འཕྲིན་ལས་ཡར་འཕེལ, Wylie: gangs-can blo-bzang thub-bstan 'phrin-las yar-'phel, født 7. juli 1941 i landsbyen Drakshu i fylket Sa'gya i Shigatse i Tibet, død 18. april 2020 i Verbania i Italia) var '''den 5. Gangchen Tulku Rinpoche''' av Tibet. Han var en tibetansk-italiensk lama av gelugskolen innen tibetansk buddhisme.
Liv og virke
Den 5. Gangchen Tulku Rinpoche ble født i en liten og avsides landsby ca 55 kilometer fra byen Shigatse i 1941. Hans sekulære navn var Wangdu Gyelpo. Han ble senere erkjent å være den nye inkarnasjon Gangchen Sapen-la. Han ble intronisert i klosteret Gangchen Choepeling da han var fem år gammel.
Da han var tolv år fikk han graden «kachen», Tashi Lhunpos ekvivalent til graden «geshe». Senere studerte han medisin, astrologi, meditasjon og filosofi i Seraklosteret og i Tashi Lhunpo-klosteret.
Etter Folkerepublikken Kinas anneksjon av Tibet ble Gangchen Tulku Rinpoche fengslet og satt til tvangsarbeid, før han dro i landflyktighet til India i 1963. Han fortsatte studiene i syv år ved Varanasi Sanskrit University i Benares. Han mottok graden Geshe Rigram fra Sera monastiske universitet i 1970. Gangchen Tulku Rinpoche foretok sin første reise til Europa, før han emigrerte til Italia og fikk italiensk statsborgerskap i 1983. I 1989 grunnla han Kunpen Lama Gangchen-instituttet i Milano, som fremmer og vedlikeholder tibetansk medisinsk tradisjon.
Gangchen Tulku Rinpoche ble ansett som en viktig mester av den tibetanske buddhistiske tradisjon: han adapterte dens lære og meditasjonsteknikker til moderne vestlig kulturs mentalitet.
Han praktiserte også vajrayana, og anså Dorje Shugden som en av Gelugskolens mange beskyttere. Således kom han i konflikt med den 14. Dalai Lama. Fra 1990-årene besøkte han Kina flere ganger. Han ble godt behandlet av kinesiske myndigheter, og ifølge Dalai Lamas krets ble han brukt som et redskap i den kinesiske politiske propaganda mot Dalai Lama; Lama Tseta beskyldte ham til og med for «å prøve å myrde Dalai Lama».
Gangchen Tulku Rinpoche døde av COVID-19 i Verbania den 18. april 2020, i en alder av 78 år.
Kevin Fischnaller
Kevin Fischnaller (født 2. desember 1993) er en italiensk aker.
Han representerte Italia under Vinter-OL 2018 i Pyeongchang, hvor han ble nummer 7.
Calydna
Utseende
Forholdsvis små (vingespenn 24-36 millimeter), kraftige, mørke sommerfugler. Oversiden er svartbrun eller svart, enten med noen få store eller tallrike små, hvite flekker. Bakkanten av bakvingen er ofte blågrønt metallisk skinnende. Undersiden er brunspraglete.
Levevis
Larvene lever på busker og trær i familien Olacaceae.
Utbredelse
Slekten er utbredt i Mellom- og Sør-Amerika, fra Mexico i nord til det sørlige Brasil i sør, med de fleste artene i det nordlige Sør-Amerika.
Me, and My Friends
Me, and My Friends er et musikkalbum med Anita Thallaug, utgitt i 1998. Dette er hennes første og hittil siste plate.
Trym Sjødahl Østby
Trym Sjødahl Østby (født 22. april 2001 i Sarpsborg) er en norsk ishockeyspiller som spiller løper for Fjordkraftligaen-klubben for og moderklubben Sparta Warriors.
Montserrat Pujol
Montserrat Pujol (født 27. april 1979) er en andorransk friidrettsutøver, som konkurrerer i sprintløp. Hun representerte Andorra under Sommer-OL 2008, der hun ble utslått i de innledende rundene.
Dave Roberts
Dave Roberts (født 23. juli 1951) er en amerikansk friidrettsutøver.
Han representerte USA under Sommer-OL 1976, hvor han tok bronse i stavsprang.
Østgård skole
Østgård skole er en barneskole som ligger i Årnes i Nes kommune i Viken fylke.
Skolen ble bygd i 1924, med et tilbygg fra 1976. I 2003 var et helt nytt skolebygg klart.
Skoletrinn
For tiden har Østgård skole en klasse per trinn.
Pharrell Williams
Pharrell Williams (født 5. april 1973 i Virginia Beach i Virginia, USA) er en amerikansk rapper, sanger, produsent og låtskriver. Han er også den ene halvdelen av produksjonsselskapet og låtskriverduetten The Neptunes (partneren hans er Chad Hugo). Pharrell har produsert flere hits for større stjerner som Mystikal, JAY Z, *NSYNC, Britney Spears, Ludacris, Nelly, og Robin Thicke.
For Nelly produserte han sangen «Hot in Here» som ble en stor hit i USA. Pharrell har også lagd sanger hvor han selv er med som på for eksempel «Drop It Like it's Hot» med Snoop Dogg, «Can I Have It Like That» med Gwen Stefani. Pharrell har produsert flere store hits i USA og har utmerket seg som produsent.
Han var også med på å lage Justin Timberlakes sang «Senoritá». I tillegg til musikkproduksjon, står han også bak designprosjekter som klær og sko sammen med Nigo, mannen bak det japanske merket A Bathing Ape. De har startet klesmerket BBC («Billionaire Boys Club») og designet sko for Reebok under navnet Ice Cream.
Han var vokalist sammen med rapperen T.I. på Robin Thicke s store singelhit "Blurred Lines" i 2013, samme år var han vokalist og medkomponist på Daft Punks store singelhit "Get Lucky". "Blurred Lines" lå da som nummer en på listen og "Get Lucky" som nummer to. Williams var da den første artisten på fire år som hadde sanger som var på både første og andreplassen samtidig på Hot 100.
I 2014 ble Pharrell Williams nominert til en Oscar for beste sang for sangen "Happy" fra den animerte spillefilmen Grusomme meg 2. "Happy" nådde førsteplass på Billboard Hot 100. I 2015 vant Williams en Grammy for albumet Girl i kategorien Urban contemporary album. I 2017 ble Williams nominert til en Oscar som medprodusent for beste film for filmen Hidden Figures.
Roman Repilov
Roman Repilov (født 5. mars 1996) er en russisk aker.
Aristokrati
Aristokrati (gresk: ἀριστοκρατία, aristokratía, fra ἄριστος, aristos, «beste» og κράτος, kratos, «makt») er en form for regjering som blir utøvet ved en liten, privilegert herskerklasse. Begrepet er avledet fra greske aristokratia i betydningen «styret til de beste».
På den tiden da begrepet ble opptatt i gresk i antikkens Hellas, oppfattet grekerne det som styret til de best kvalifiserte borgerne — og da som regel i sett på som en bedre styreform enn monarkiet, styret til et enkeltindivid som styrte grunnet sin avstamning. I senere tider ble aristokratiet oppfattet som styret til en privilegert gruppe, rike godseierne som fungerte som en adel som misbrukte sine privilegier til styre kun for egen vinning, og ble først utfordret av tyranniet, og deretter av demokratiet (se artikkel Demokratiet i Athen).
Innenfor politisk teori har det alltid vært ulike meninger om hva som er «beste». Det politiske konseptet som utviklet seg i antikkens Hellas hvor et styrende råd av ledende borgere ble gitt styrende makt sto i kontrast til direkte demokrati hvor et råd av borgere ble utpekt som bystatens «senat». Grekerne mislikte konseptet med en konge, men da deres demokratiske system falt, kom aristokratiet tilbake. I aktuell politikk skilles det mellom styreformer som sikres makt gjennom arv (aristokrati), og styreformer med grunnlag i ikke-arvelige minoritetsgrupper og politiske partier (oligarki). Som følge av at begrepet «styre av de beste» defineres som styre av en utvalgt gruppe, er oligarki også blitt sett på som en korrupt form for aristokrati. I sin bok Leviathan (1651) beskrev den engelske filosofen Thomas Hobbes et aristokrati som et system hvor kun en liten del av befolkningen representerte regjeringen.
Heaven’z Movie
Heaven'z Movie er det første studioalbumet til den amerikanske rapperen Bizzy Bone.
Albumet ble sluppet i 1998, og solgte til platinaplate i 1999.
Arkitekturåret 1929
Arkitekturåret 1929 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1929.
Hocine Haciane
Hocine Haciane Constantin (født 7. juli 1986 i Andorra la Vella) er en andorransk svømmer som spesialiserer seg i disiplinene butterfly, fri og ryggsvømming.
Haciane har ingen større internasjonale resultater, og fikk sin olympiske debut da han representerte Andorra under Sommer-OL 2004, der han ble slått ut i de innledende heatene. Han var flaggbærer for Andorra under åpningen av disse lekene. Haciane representerte også Andorra under Sommer-OL 2008.
Pinsekirken Tabernaklet Bergen
Pinsekirken Tabernaklet Bergen (forkortet PTB) er en kristen frikirkelig menighet tilsluttet Pinsebevegelsen i Norge. Den ligger i Marken i Bergen. Pinsekirken Tabernaklet har egne samlinger for flere fremmedspråklige grupper, blant annet for spansktalende, tamiler, eritreere og flere afrikanske grupper.
Medlemsutvikling
Menigheten hadde 1,054 tilskuddstellende medlemmer i 2022.
I 1925 startet menigheten med søndagsskole.
I anledning av 90-års markeringen i 2010 skrev tidligere redaktør i Bergens Tidende, Kjartan Rødland en jubileumsbok.
Misjon
Menigheten er ansvarlig utsendermenighet for flere misjonærer. Særlig fra 1960-tallet og utover var menighetens misjons engasjementet økende. Menigheten støtter misjonsarbeid i Thailand, India, Sør-Afrika, Paraguay, Uganda, Kongo, Tanzania og Somaliland.
Radio Bølgen / Radio Tabernaklet
PTB var tidlig ut med nærradiosendinger og var blant de første som startet med nærradiosendinger under navnet Radio Tabernaklet. Radioen skiftet navn til Radio Bølgen i 2009. Det er PTB som har konsesjon til å drive radiovirksomhet.
Radio Bølgen sender på felles frekvens med andre nærradioer i bergensområdet. De sender 5 ulike programmer fordelt på 13 sendetimer hver uke. De ulike programmene inkluderer Norges eldste forbønnsprogram. En søndag i måneden, på formiddag sendes menighetens formiddagsgudstjeneste i opptak.
Sang og musikk
Menigheten har flere sang- og musikkgrupper og kor. Nonstop for de aller minste og Gospelklang for de litt eldre barna.
Ungdomsmiljøet i menigheten ga ut lovsangsplaten Radiate, 29. mai 2009, senere kom en tilhørende DVD. Lovsangsbandet ble derfra kalt Radiate og gav ut en ny CD med egenskrevene sanger, You alone, i 2011 og EP-en Released i 2013. Radiate ga ut albumet Resonance 9. april 2016.
Forstandere (pastor)
PTB har på grunn av sitt høye medlemstall flere forstandere (pastorer). I 2010 hadde menigheten hovedforstander, ungdomspastor og barnepastor. Samt en egen innvandrerpastor for de ikke-norsktalende grupperingene.
Tidligere forstandere:
Utposter
Pinsekirken Tabernaklet Bergen er modermenighet for flere mindre grupper og menigheter (utposter), det vil si ikke selvstendige menigheter (trossamfunn).
Ingvild Endestad
Endestad har en mastergrad i sosialantropologi fra Universitetet i Oslo og har tidligere arbeidet som lederassistent i Store norske leksikon. Endestad har hatt ulike verv i Arbeidernes ungdomsfylking og vært frivilling i Helseutvalget for bedre homohelse samt styremedlem i Oslo Pride.
Liste over flyplasser etter IATA-kode/K
K
Forklaring:
Blott en ros
Blott en ros er et musikkalbum med Jan Høiland, utgitt i 1972.
Javier García (stavhopper)
Javier García (født 22. juli 1966) er en spansk friidrettsutøver.
Han representerte Spania under Sommer-OL 1992, hvor han tok bronse i stavsprang.
Carlo Blasis
Carlo Blasis (født 4. november 1797 i Napoli, død 15. januar 1878 i Cernobbio) var en italiensk danser, koreograf og pedagog, født i Napoli og død i Cernobbio. Han studerte hos Dauberval og Gardel. Han anses som den mest betydningsfulle ballettpedagogen i det 19. århundre.
Bakgrunn
Han fikk en omfattende utdannelse, som favnet de frie kunster, matematikk, anatomi og litteratur. Han studerte blant annet under Jean Dauberval, som i sin tur var utdannet av Jean Georges Noverre og Pierre Gardel.
Ballett
Han debuterte i en alder av 12 år i Marseille og fortsatte videre til Bordeaux og Paris.
Han skapte sine første balletter for operaproduksjoner av Gluck, Sacchini og Mozart. Utnevnt til solodanser ved La Scala i Milano hvor han arbeidet under Vigan. I årene 1826 – 30 var han solodanser og koreograf ved Kings Theater i London. Senere opptrådte han i St. Petersburg. I 1837 ble han direktør for akademiet ved La Scala hvor han også virket som koreograf. Han fortsatte å virke som gjestelærer i atskillige europeiske byer.
Blasis insisterte på at hans studenter lærte teorier og definisjoner av dansetrinn. Han underviste og øvde alle Enrico Cecchettis lærere, og det er antatt at nettopp Blasis' innflytelse ansporet Cecchetti til å utvikle Cecchetti-metoden.
Betydning
Alle disse bøkene omhandler hans teorier om den akademiske dans og kodifiseringen av dens teknikk. De oppretter og definerer standarder som hele generasjoner av dansere er oppdratt etter. Han anses som den mest betydningsfulle ballettpedagogen i det 19. århundre. Blant hans elever var bla. Cerrito, Rosari, Maywood og Andreyanova.
Naser Aliji
Naser Ismail Aliji (født 27. desember 1993) er en makedonsk-født albansk fotballspiller som fra 1. juli 2019 er klubbløs.
Landslaget
Han ble tatt ut i s EM-tropp til EM i Frankrike 2016.
The Gift (Bizzy Bone-album)
The Gift er det andre studioalbumet til rapperen Bizzy Bone, utgitt i 2001.
Air India Express Flight 812
Air India Express Flight 812 var en internasjonal passasjerflygning operert av Air India Express fra Dubai internasjonale lufthavn til Mangalore internasjonale lufthavn. Den 22. mai 2010 rundt kl. 06:30 lokal tid (UTC+05:30) styrtet flyet, en Boeing 737-8HG, i forbindelse med landing. Flyet skled av rullebanen og gikk utfor en bratt skråning ved enden av rullebanen, der det tok fyr. Det var 160 passasjerer og seks besetningsmedlemmer om bord i flyet. Av disse overlevde bare åtte passasjerer.
Med 158 omkomne er ulykken foreløpig den tredje dødeligste i India, etter flykollisjonen over landsbyen Charkhi Dadri i 1996 som tok livet av 349, og flystyrten med Air India Flight 855 som i 1978 drepte 213 mennesker. Denne ulykken markerte den første store luftfartsulykken i India siden flystyrten utenfor byen Patna i juli 2000, den gang et Boeng 737-200 tilhørende Alliance Air med 50 personer om bord. Ved ulykkestidspunktet var flyulykken den mest fatale med flytypen Boeing 737 (alle serier) og den åttende ulykken der et Boeing 737-800-fly gikk tapt. Det var andre gang at et fly skled ut av rullebanen på denne flyplassen. Dette er den hittil dødeligste flyulykken i 2010 og årets andre som involverer et 737-800-fly.
Flyet og mannskapet
Flyet som var involvert i ulykken var en Boeing 737-8HG, en del av Boeings 737 Next Generation-serie, med registreringsnummeret VT-AXV, serienummeret (MSN) 36333 fra produsenten og linjenummeret 2481. Flyet fløy for første gang 20. desember 2007 med registreringsnummeret N1787B under Boeings testflygning, og ble levert til flyselskapet den 18. januar 2008.
Ofre
Bortsett fra de seks besetningsmedlemmene var det totalt 160 passasjer om bord. Det var 169 navn på den opprinnelige passasjerlisten, men ni gikk ikke ombord på flyet. Alle likene ble funnet i flyvraket. De fleste ofrene ble antatt for å være fra distriktene Kasaragod og Kannur i Kerala. V. S. Acharya, Karnatakas innenriksminister, sa at det til å begynne med ble meldt om åtte overlevende passasjerer, men en av disse døde senere av skadene - dette ble imidlertid tilbakevist av en AI- talsmann som bekreftet at alle overlevende fra flystyrten var i live. Flyplassdirektøren på Mangalore, Peter Abrahim, bekreftet at redningsarbeiderne hadde problemer med å komme seg til flyvraket.
Ulykken
Etter å ha landet på rullebane 06/24 kjørte flyet ut over rullebanen og falt ned en skråning ved enden av rullebanen. Før landing var det ingen indikasjoner på at flyet var i nød. De siste samtalene mellom flygeleder og piloten bekrefter at alt virket normalt før landing.
Murene
Murene kan referere til:
Air India Express Flight 812
Ulykken
Den indiske luftfartsministeren Praful Patel sa at flyet fløy en ILS-innflygning (instrument landing system) for landing på den nye rullebanen som ble åpnet i 2006. Piloten rapporterte til flygekontrolltjenesten (ATC) at flyet var «etablert» på ILS-innflygning ca. 15 km fra rullebanen. Landingsklarering ble gitt 7 km fra rullebanen. Flyet avsluttet ILS-innflygningen på rullebane 24, der det landet like over det normale touchdown-punktet og skled ut av rullebanen, før det pløyde seg gjennom et 90 meter langt sanddekket område (fartsfelle) som ikke klarte å stoppe flyet. Deretter traff en flyvinge en betongdel på localizer-antennen (lokalisatorantennen) og brakk, før flyet falt ned i ravinen, og til slutt stoppet 200-300 meter nedenfor toppen av skråningen. De fleste passasjerene døde momentant. En brann brøt ut noe senere. Ministeren sa også at værforholdene var normale med en sikt på 6 km, rolig vind og ingen nedbør ved tidspunktet for ulykken. Duskregnet startet først etter ulykken. De første rapportene foreslo at et dekk eksploderte før flyet traff ILS-systemets localizer-antenne da det forsøkte på en go-around. Dette rev videre opp undersiden av flyets skrog, og åtte mennesker ble kastet ut av flyet. Disse åtte var de eneste overlevende.
Det ble rapportert om at en overlevende etter ulykken beskrev lyden han hørte da flyet traff bakken som et smell, akkurat slik som når et dekk eksploderer. Videre sa han: «Deretter dreide flyet mot noen trær ved siden av rullebanen og så fylte kabinen seg med røyk. Jeg ble fanget i noen ledninger, men klarte å kravle meg ut.» En annen overlevende hevdet flyet traff en bygning før det gikk i stykker og tok fyr.
TV-bilder viste at flyvraket var i brann kort tid etter ulykken. Flyet kunne ses liggende opp ned mens røyk steg opp fra vraket.
Redningsarbeid
Lokale landsbyboere var blant de første på åstedet for å hjelpe. Anslagsvis 15 brannbiler, 20 ambulanser og 100 redningsarbeidere ble umiddelbart satt inn i redningsarbeidet. Generalinspektøren for politiet i avdelingen Karnataka Western Range, Gopal Hosur, sa at mellom åtte og ti personer hadde blitt sendt til sykehus og at politiet i Karnataka, bombepatrulje, brannmannskap, Karnataka-politiets reservestyrker og alle sykehusene samarbeidet for å hjelpe til i denne situasjonen. Den paramilitære styrken Central Industrial Security Force sendte 150 personer til Mangalore for å bidra i hjelpearbeidet. I løpet av 23. mai 2010 hadde alle de avdøde blitt hentet ut fra åstedet, og slektninger hadde tatt i mot 87 av likene.
Etterforskning
De første undersøkelsene viste at flyet landet ca. 600 meter lenger unna det vanlige landingspunktet på rullebanen. Den nye rullebanen 24 på Mangalore lufthavn er 2 450 meter lang. Flyselskapets ledelse opprettet et team sammen med Airports Authority of India, som ble sendt til flyvraket for å granske hendelsen og bistå i redningsarbeidet. Boeing kunngjorde også at et team vil bli sendt for å gi teknisk assistanse til indiske myndigheter på forespørsel fra sistnevnte.
Indias direktorat for sivil luftfart beordret en gransking av ulykken, som begynte samme dag som ulykken. NTSB bistår også i etterforskningen med et team av spesialister, inkludert en senior etterforsker for flysikkerhet, en spesialist for flyoperasjoner, en spesialist for flysystemer og tekniske rådgivere for Boeing og Federal Aviation Administration.
Ifølge lydopptak skaffet fra ATC ble den 55-årige serbiske piloten Zlatko Glušica gitt klarering for landing, men han avbrøt plutselig forsøket på landing. Flyets gass skal ifølge rapporter ha blitt funnet i «fremover»-posisjon, noe som tyder på at piloten forsøkte å avbryte landingen og fortsette for å ta av igjen, fra en rullebane som er omgitt av bratte skråninger. Ifølge anonyme ATC-kilder på Mangalore skal co-pilot H. S. Ahluwalia ha advart sin sjef mer enn en gang om å gå rundt i stedet for landing. Kildene hevder også at denne advarselen kom i en høyde på ca. 244 meter, altså i god tid før flyet faktisk landet.
Taleregistratoren ble funnet 23. mai, mens ferdsskriveren ble funnet to dager senere. Disse ble først sendt til New Delhi av det indiske direktoratet for sivil luftfart for datainnsamling og analyse, før de ble sendt til USA og NTSB for nærmere undersøkelser. En tjenestemann ved navnet Zaidi tilhørende direktoratet hevdet at taleregistratoren og ferdsskriveren hadde «god databeskyttelse» selv etter ulykken, mens ikke navngitte tjenestemenn påstod at det var påført store skader på enhetene.
Reaksjoner
En spesiell nødtjeneste for informasjonsinnhenting ble opprettet kort tid etter ulykken. Praful Patel, Indias luftfartsminister for sivil flytrafikk, reiste til åstedet fra New Delhi. Feiringen av den sittende regjeringens første år i andre periode ble også utsatt. Sjefsminister i Karnataka, Yeddyurappa, og sjefsminister i Kerala, V. S. Achuthanandan, dro med en gang til ulykkesstedet for å se an situasjonen. Leder for den regjerende UPA-alliansen Sonia Gandhi uttrykte sorg over ulykken, og ønsket alle en «rask bedring». Den indiske luftfartsministeren, Praful Patel, tok på seg moralsk ansvar for ulykken og tilbød seg å fratre stillingen. Den indiske statsministeren avviste hans fratredelse. Mange land og organisasjoner har uttrykt sorg og sendt kondolanser til folket i India over flytragedien.
Det ble spådd at ulykken kostet forsikringsselskapene og deres reassurandører 400 crore indiske rupi.
Kompensasjon
Den indiske statsministeren kunngjorde en utbetaling på 200 000 indiske rupi (ca. 27 800 kroner) til slektninger av de avdøde og 50 000 rupi (ca. 6 950 kroner) til de skadde. Disse pengene skal fordeles fra statsministerens nasjonale hjelpefond. Karnatakas sjefsminister Yeddyurappa har også kunngjort en kompensasjon på 200,000 rupi (ca. 27,800 kroner) til de avdødes familier. I tillegg til dette gjorde luftfartsdepartementet oppmerksom på at flyselskapet vil gi opp til 7,2 millioner rupi (nesten en million kroner) til familiemedlemmer av hvert offer i henhold til bestemmelsene i den indiske luftfartsloven, som følger Montreal-konvensjonen. For denne gang har flyselskapet kunngjort en midlertidig kompensasjon på 1,2 millioner rupi for passasjer over tolv år, 500 000 rupi for passasjerer under tolv år og 200 000 rupi for enhver skadd passasjer. Denne kompensasjonen er større enn ex-gratia utbetalingen kunngjort av statsministeren. Air India sa det ville tilby arbeid til de overlevende.
Taylor Morris
Taylor Morris (født 4. juni 1991) er en amerikansk aker.
Han representerte USA under Vinter-OL 2018 i Pyeongchang, hvor han ble nummer 18.
Klaus Wedemeier
Klaus Wedemeier (født 12. januar 1944 i Hof an der Saale) er en tysk politiker for SPD. Han var fra 1985 til 1995 borgermester og senatspresident i Bremen. Wedermeier var fra 1. november 1993 til 31. oktober 1994 president i Forbundsrådet.
U.S. Army Corps of Engineers
U.S. Army Corps of Engineers (USACE) er en avdeling i den amerikanske hæren med ansvar for ingeniør-, bygg- og anleggsvirksomhet til støtte for hæren, flyvåpenet og amerikanske myndigheter ellers. USACE er både en avdeling og en våpenart, og samtidig en av verdens største ingeniørorganisasjoner. Den ledes av en militær sjef, av generalløytnants grad, men har 34 600 sivilt ansatte og kun 650 militære tjenestemenn. U.S. Army Corps of Engineers har også virksomhet utenfor USA, blant annet i forbindelse med militærbaser i andre land.
Korpsets historie går tilbake til 1775, da den kontinentale kongressen etablerte hærens første sjefingeniør for å anlegge befestninger ved Bunker Hill i nærheten av Boston.
USACE er organisert geografisk i 9 divisjoner og 45 underordnete distrikter over hele USA, Asia og Europa. Distriktene har tilsyn med prosjektkontorer over hele verden. Divisjonene og distriktene er definert av grensene for vannskille når det gjelder sivile anleggsprosjekter, og av lande- og delstatsgrenser for militære prosjekter.
Kristin Berge (sosialøkonom)
Kristin Berge (født 24. januar 1963) er departementsråd i Kulturdepartementet.
Sonia Williams
Sonia Williams (født 28. mai 1979 fra Saint John's) er en friidrettsutøver fra Antigua og Barbuda, som konkurrerer i sprintløp. Hun representerte Antigua og Barbuda under Sommer-OL 2008, der hun ble utslått i de innledende rundene.
Kristin Berge (sosialøkonom)
Kristin Berge er utdannet samfunnsøkonom (cand.oecon.) fra Universitetet i Oslo. Hun har vært ansatt i Administrasjonsdepartementet og i Sosialdepartementet inntil hun ble ekspedisjonssjef i Barne- og familiedepartementet. Fra 2004 til 2006 var hun kommunaldirektør for byrådsavdeling for barn og utdanning i Oslo kommune. Berge var fra 2006 til 2007 engasjert som prosjektleder i Oslo kommune for Oslo kommunes søknad om OL 2018.
Adam Schjølberg
Adam Andreas Bredesen Schjølberg (født 30. mars 1982 i Bodø) er en norsk TV-personlighet og stand-up-komiker.
Biografi
I 2004 medvirket han som frisør i Homsepatruljen på TV 3, mens han i senere tid har deltatt i flere sesonger av NRK-programmet Sofa sammen med humormakkeren Tore Petterson. De to har også vært å høre som faste vikarer i radioprogrammet Tidenes Morgen på NRK P13, og med fast lørdaginnslag på NRK P1 i programmet Fritimen (Cocktail). De har også gjestet programmer som Beat For Beat, Kvelden Før Kvelden, På Tur Med Dag Otto, Fingrene av fatet, Huskestue og Melodi Grand Prix.
Adam Schjølberg har også dukket opp som skuespiller i NRK Super på programmer som Boxer, Alle Sammen Sammen og Superkrimmen. I 2015 var komikerduoen å finne i oppsetningen JuleLatter med kollegaer Christer Torjusen og Bjørn Henning Ødegård. Forestillingen solgte nærmere 11000 billetter og fikk terningkast 5 i Dagbladet.
Adam Schjølberg deltok på 71 Grader Nord Kjendis i 2017, og turnerer med stand up kontinuerlig både med og uten scenemakker Tore Petterson.
Jan Roodzant
Jan Roodzant (født 6. januar 1984 i Aruba) er en arubisk svømmer, som spesialiserer seg i disiplinen frisvømming.
Roodzant har ingen større internasjonale resultater, og fikk sin olympiske debut da han representerte Aruba under Sommer-OL 2008, der han ble slått ut i de innledende heatene.
Eppley flyplass
Eppley flyplass (Eppley Airfield, IATA: OMA, ICAO: KOMA) er den største lufthavnen i delstaten Nebraska i USA og ligger like ved sentrum av Omaha. Lufthavnen har betydelig flytrafikk innenriks i USA. Lavprisflyselskapet Southwest Airlines er største selskapsoperatør ved lufthavnen.
’O sole mio
«'O sole mio» (Min sol) er en verdenskjent napolitansk sang, skrevet av Eduardo Di Capua (melodi) og Giovanni Capurro (tekst) i 1898. Selv om det finnes versjoner på andre språk, blir «'O sole mio» vanligvis fremført på det opprinnelige napolitansk-kalabreriske språket.
Den første som spilte inn «'O sole mio» på plate var Giuseppe Anselmi i 1907. Sangen har blitt fremført og spilt inn på plate av enere innen operaverdenen som Enrico Caruso, Beniamino Gigli, Mario Lanza, The Canadian Tenors, The Three Tenors samt pop/rock artister som Bryan Adams, Me First and the Gimme Gimmes, Vitas (som sang den i et høyt kontratenor-register) samt Elvis Presley («It's Now or Never»).
Giulietta Morino, fiolin, spilte den inn i New York City 12. november 1928. Melodien ble utgitt i Norge på 78-platene His Master's Voice A.L. 2095 og på His Master's Voice A.L 2810.
Otto Liebmann
I 1872 ble Liebmann professor i Straßburg, hvor han virket frem til han i 1882 dro til Jena. Han regnes for å være en av nykantianismens grunnleggere. I sin mest kjente bok, Kant und die Epigonen («Kant og hans efterfølgere»), forsvarte han Kants filosofi mot dets kritikere. Han foretok blant annet kritiske analyser av Kant-kritikerne Fichte, Schelling, Hegel, Fries, Herbart og Schopenhauer.
I Zur Analysis der Wirklichkeit (1876; 3. opplag 1900) og Gedanken und Tatsachen (1882–1904, 4 bind) forsøkte han å opprette en kritisk metafysikk, som fremsetter sine prinsipper kun som avsluttede hypoteser for forklaring av virkeligheten. Forholdet mellom erfaring og teori behandler han i Klimax der Theorien (1884), hvor han kaller de begrepene som teorien bruker for å gjøre erfaringsmaterialet forståelig «interpolasjoner».
I tillegg til sitt filosofiske virke skrev Liebmann flere artikler i Allgemeine Deutsche Biographie. Han var faren til matematikeren Heinrich Liebmann.
’O sole mio
Engelskspråklige versjoner
I 1921 skrev William E. Booth-Clibborn teksten til en hymne som anvendte melodien. Den hadde tittelen «Down From His Glory».
Al Hoffman, Leo Corday og Leon Carr skrev en ny engelsk tekst. Deres versjon het «There's No Tomorrow». Tony Martin (Henri René orch) spilte den inn på plate 15. september 1949. Sangen ble utgitt på 78-platen RCA Victor 20-3582 og på singlen RCA Victor 47-3078. Omtrent ti år senere, da Elvis Presley var stasjonert i Vest-Tyskland i US Army, hørte han innspillingen og tapet en privat versjon av sangen.
Etter at han ble dimittert bad han om en ny tekst, skrevet spesielt for ham. Arbeidet ble foretatt av låtskriverduoen Aaron Schroeder og Wally Gold. David Hill spilte inn en demo. Den omskrevne versjonen fikk tittelen «It's Now or Never» og ble en verdensomspennende hit for Elvis Presley, som spilte den inn i RCA Studio B, Nashville, 3. april 1960 Den ble utgitt på singlene RCA Victor 47-7777 (mono) og RCA 61-7777 (stereo). Produsent var Steve Sholes.
Opphavsrett
I 2002 erklærte en dommer i Torino at Alfredo Mazzucchi (1878-1972), tidligere kun betraktet som musikktranskribent, egentlig var den tredje legitime opphavspersonen. Sangen er ikke lenger offentlig eiendom og er beskyttet av opphavsrettsloven frem til og med 2042.